Seiligerov cyklus

Seiligerov cyklus alebo Seiligerov obeh  je ideálny tepelný obeh pozostávajúci z vratných zmien. 

Seiligerov cyklus popisuje prácu stroja kde prívod tepla prebieha zmiešane pri polohe piesta v hornej úvrati, aj počas expanzie a odvod tepla sa uskutoční vo veľmi krátkom čase - bez zmeny pohybu piesta. Seiligerov cyklus je kombináciou Ottovho a Dieselovho cyklu, ktoré sú jeho limitnými stavmi. Ako taký ho je možné použiť pre oba typy spaľovacích motorov pri vhodnom pomere jeho parametrov.

Diagram Seiligerovho cyklu 
 
Jednotlivé fázy Seiligerovho cyklu znázorňuje diagram vyjadrujúci závislosť tlaku od objemu (p-V diagram). Zanesením všetkých piatich fáz cyklu do jedného diagramu získame oblasť ohraničenú dvomi adiabatami, dvoma izochorami a jednou izobarou. Obsah tejto oblasti zodpovedá práci vykonanej strojom 

 

 krivka medzi bodmi 1 a 2 — adiabatická kompresia
 krivka medzi bodmi 2 a 3 — izochorický prívod tepla 
 krivka medzi bodmi 3 a 4 — izobarický prívod tepla 
 krivka medzi bodmi 4 a 5 — adiabatická expanzia
 krivka medzi bodmi 5 a 1 — izochorický odvod tepla

Učinnosť Seiligerovho cyklu 
Účinnosť Seilegerovho cyklu závisí iba na:
 kompresnom pomere, t. j. pomere objemu v stave 1,5 k objemu v stave 2,3 ( ε )
 exponente adiabaty - Poissonovej konštante ( k )
 množstva izobaricky privedeného tepla, t. j. pomeru objemu v stave 4 k objemu v stave 2,3 ( ρ )
 množstva izochoricky privedeného tepla, t. j. pomere tlaku v stave 3,4 k tlaku v stave 2 ( λ p )

Referencie 
TRNKA J.; URBAN J. Spaľovacie motory. Bratislava: Alfa, 1992.

Cykly tepelných strojov